АҞӘА, ԥхынҷкәын 28 - Sputnik.
Ашықәсҿыцтәи аныҳәамшқәа рзы ауааԥсыра ршәарҭадаразы Аԥсны аҩнуҵҟатәи аусқәа рминистрра аусура рӷәӷәоуп ҳәа аанацҳауеит
аҳәынҭқарра ахада Иусбарҭа апресс-маҵзура.
"Ақалақьтә школқәа аабеи, ауаа реизарҭатә ҭыԥқәа – Аҟәатәи аџьармыкьа хадеи ахәаахәҭратә комплекс "Сухумприбор-и" аусбарҭа иахьчоит", - иҳәеит аминистр.
Аминистр иажәақәа рыла, ҷыдала ахшыҩзышьҭра аҭоуп амҩаҟны ашәарҭадара аԥҵара, уи азы ААР аусзуҩцәа есыҽны амҩақәа рыҟны агәаҭарақәа мҩаԥыргоит. Зхызтәымкәа амашьына аԥсҟы зку ауаа рхыԥхьаӡара маҷк ишагхазгьы, иааизакны аҭагылазаашьа шыҟац иаанхоит. Иҳаҩсыз амчыбжь азы мацара, амҩақәа рыҟны иҟаз амашәырқәа ирыхҟьаны аԥсҭбарақәа ҟалеит.
Вальтер Быҭәба еиҭеиҳәеит амҩан иҟало амашәырқәа рзы агәҽанҵареи амҩатә ԥҟарақәа реилагара азԥхьагәаҭареи хықәыс измоу, Ԥсоу инаркны Очамчыранӡа амҩаду хадаҟны афото-видеошьақәыргылара асистема аиҿкааразы ААР иазнархиаз апрограмма апроект атәы.